На основу члана 61. став 7. Закона о становању и одржавању стамбених зграда („Службени гласник РС“, број 104/16), члана 20. став 1. тачка 6. и члана 32. став 1. тачка 6. Закона о локалној самоуправи („Службени гласник РС“, број 129/07, 83/14 – др. закон и 101/16 др. закон), члана 15. став 1. тачка 6. и члана 37. став 1. тачка 6. Статута општине Инђија – пречишћен текст („Службени лист општине Инђија“, број 9/13),

Скупштина општине Инђија на седници одржаној 29, децембра 2017. године, донела је

**О Д Л У К У**

**О МИНИМАЛНОЈ ВИСИНИ ИЗНОСА**

**ЗА ТЕКУЋЕ ОДРЖАВАЊЕ ЗГРАДА**

**Члан 1.**

Овом Одлуком, утврђује се минимална висина износа који се плаћа на име трошкова за текуће одржавање зграда на територији општине Инђија.

**Члан 2.**

Минимална висина износа трошкова за текуће одржавање зграде, у смислу ове одлуке, представља месечни износ утврђен у апсолутном износу за сваки посебан, односно самостални део зграде.

Трошкови за одржавање земљишта укључени су у износ трошкова одржавања зграде.

**Члан 3.**

Минимална висина износа трошкова за текуће одржавање зграде који се плаћа за стан и пословни простор као посебни део зграде, утврђује се у месечном износу, и то:

1. за зграде без лифта у износу од 248,65 динара;
2. за зграде са лифтом у износу од 323,25 динара.

**Члан 4.**

Минимална висина износа трошкова за текуће одржавање зграде који се плаћа за гаражу, гаражни бокс или гаражно место као посебни део зграде, утврђује се у месечном износу, и то:

1. за гаражу у износу од 149,19 динара,
2. за гаражни бокс и гаражно место у заједничког гаражи у износу од 99,46

динара.

**Члан 5.**

Минимална висина износа трошкова за текуће одржавање зграде, који се плаћа за самостални део зграде утврђује се у износу који се плаћа за гараже из члана 4. став 1. тачка 1. ове Одлуке.

**Члан 6.**

Ова Одлука ступа на снагу осмог дана од дана објављивања у „Службеном листу општине Инђија“.

**СКУПШТИНА ОПШТИНЕ ИНЂИЈА**

**Број:38-11/2017-I Председник,**

**Дана:29. децембра 2017.године**

**Инђија Милан Предојевић**

**О б р а з л о ж е њ е**

Правни основ за доношење Одлукео минималној висиниизноса за текуће одржавање зграда садржан је у члану 61. став 7. Закона о становању и одржавању стамбених зграда („Службени гласник РС“, број 104/16), члану 20. став 1. тачка 6. и члану 32. став 1. тачка 6. Закона о локалној самоуправи („Службени гласник РС“, број 129/07, 83/14 – др. закон и 101/16 др. закон), члану 15. став 1. тачка 6. и члану 37. став 1. тачка 6. Статута општине Инђија – пречишћен текст („Службени лист општине Инђија“, број 9/13).

Чланом 61. став 7. Закона о становању и одржавању стамбених зграда дефинисано је да јединица локалне самоуправе, ради остваривања јавног интереса у складу са чланом 2. овог закона, доноси акт о минималној висини износа о текућем одржавању зграда.

Чланом 20. став 1. тачка 6. Закона о локалној самоуправи дефинисана је надлежност општине, да се преко својих органа, стара о одржавању стамбених зграда и безбедности њиховог коришћења и утврђује висину накнаде за одржавање стамбених зграда, а чланом 32. став 1. тачка 6. наведеног закона регулисано да скупштина општине доноси прописе и друге опште акте.

Члан 15. став 1. тачка 6. Статута општине Инђија, дефинише надлежност Општине, да се преко својих органа стара о одржавању стамбених зграда и безбедности њиховог коришћења и утврђује висину накнаде за одржавање стамбених зграда, а чланом 37. став 1. тачка 6. Статута регулише да Скупштина општине доноси прописе и друге опште акте.

Чланом 3. став 2. тачка 23. Закона о становању и одржавању стамбених зграда, дефинисано је да одржавање зграде представља све активности којима се обезбеђује очување функција и својстава зграде у складу са њеном наменом, а нарочито у циљу редовног коришћења и функционисања зграде, а тачком 25. истог става дефинисано је да је текуће одржавање зграде извођење радова који се предузимају ради спречавања оштећења која настају употребом зграде или ради отклањања тих оштећења и састоје се од прегледа, поправки и предузимања превентивних и заштитних мера.

Скупштина стамбене заједнице, коју чине сви власници посебних делова, доноси одлуку о висини месечног износа за трошкове текућег одржавања зграде, који не може бити нижи од износа прописаног у овој одлуци.

Износи који се предлажу у Одлуци утврђени су у складу са мишљењем Министарства грађевинарства, саобраћаја и инфраструктуре Републике Србије, број 401-09-917/2017-12 од 07.12.2017. године, којим су дати критеријуми за израчуњавање накнаде и то су: просечна нето зарада у јединици локалне самоуправе за претходну годину, према подацима Републичког завода за статистику; намена посебног или самосталног дела зграде, трошкови текућег одржава лифта, за зграде које имају лифт.

У овој одлуци предложени су минимални износи, применом најнижег коефицијента који може одредити локална самоуправа и то је коефицијент 6.

Имајући у виду напред наведено предлаже се Скупштини општине Инђија да Одлуку о минималној висиниизноса за текуће одржавање зграда усвоји у тексту како је дат у материјалу.

**Одељење за правне и скупштинске послове**

**ПРЕДЛОГ**

**О Д Л У К А**

**О МИНИМАЛНОЈ ВИСИНИ ИЗНОСА**

**ЗА ТЕКУЋЕ ОДРЖАВАЊЕ ЗГРАДА**

**Предлагач: Општинско веће**

**Обрађивач: Општинска управа**

**Доноси: Скупштина општине Инђија**

**Инђија, 2017**